แรงขายหุ้นใหญ่ฉุด SET ปิดลบ 12 จุด ฟากโบรกฯแนะจับตาความคืบหน้า “เทรดวอร์” ใกล้ชิด
แรงขายหุ้นใหญ่ฉุด SET ปิดลบ 12 จุด ฟากโบรกฯแนะจับตาความคืบหน้า "เทรดวอร์" ใกล้ชิด โดยดัชนีปิดตลาดวันนี้ ที่ระดับ 1,625.57 จุด ลบ 11.69 จุด หรือ 0.71% มูลค่าการซื้อขาย 5.70 หมื่นล้านบาท
แรงขายหุ้นใหญ่ฉุด SET ปิดลบ 12 จุด ฟากโบรกฯแนะจับตาความคืบหน้า "เทรดวอร์" ใกล้ชิด
20 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,625.57 จุด ลบ 11.69 จุด หรือ 0.71% มูลค่าการซื้อขาย 5.70 หมื่นล้านบาท
10 หุ้นกดดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับตัวลงเช่นเดียวกับตลาดในกลุ่ม TIP ที่ต่างติดลบกันทั่วหน้า ขณะที่ตลาดหุ้นอื่นในภูมิภาคเอเชียเคลื่อนไหวทั้งในแดนบวก-ลบ คาดว่าจะเป็น Sell on fact หลังจากที่คณะรัฐมนตรี (ครม.) ได้อนุมัติมาตรการกระตุ้นเศรษฐกิจ ซึ่งตลาดฯได้ตอบรับไปก่อนหน้านี้แล้ว
โดยมีหุ้น AOT นำดิ่งหลังจากที่ครม.ไม่ได้อนุมัติการยกเว้นการตรวจลงตราหนังสือเดินทางนักท่องเที่ยวจีนและอินเดีย ซึ่งเป็นหนึ่งในมาตรการกระตุ้นด้านการท่องเที่ยวที่ถูกนำเสนอต่อครม.วันนี้
อย่างไรก็ดี ยังต้องติดตามความคืบหน้าสงครามการค้าระหว่างสหรัฐฯ และจีน และรอดูการส่งสัญญาณจากประธานธนาคารกลางสหรัฐ (เฟด) จากการประชุมเศรษฐกิจประจำปีของเฟด ที่จะมีขึ้นที่เมืองแจ็กสัน โฮล ซึ่งตลาดฯคาดเฟดคงจะปรับลดอัตราดอกเบี้ยอีกรอบในการประชุมเดือนก.ย.นี้
ส่วนแนวโน้มการลงทุนในวันพรุ่งนี้ (21 ส.ค.) คาดตลาดฯคงจะสร้างฐานในกรอบ โดยมีแนวรับ 1,612-1,604 จุด ส่วนแนวต้าน 1,644 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT มูลค่าการซื้อขาย 2,406.95 ล้านบาท ปิดที่ 70.25 บาท ลดลง  1.25 บาท
CPALL มูลค่าการซื้อขาย 2,262.29 ล้านบาท ปิดที่ 84.75 บาท เพิ่มขึ้น 0.75 บาท
INTUCH มูลค่าการซื้อขาย 1,849.05 ล้านบาท ปิดที่ 61.25 บาท ราคาไม่เปลี่ยนแปลง
TRUE มูลค่าการซื้อขาย 1,761.38 ล้านบาท ปิดที่ 6.10 บาท ลดลง  0.15 บาท
STEC มูลค่าการซื้อขาย 1,533.71 ล้านบาท ปิดที่ 19.80 บาท เพิ่มขึ้น 0.20 บาท
ตลาดหุ้นเอเชีย
